EkBass/fiwiki-20250220-pages-articles huggingface dataset:
Kivihummeri

Kivihummeri eli australianlangustiMMM:n asetus kalastus- ja vesiviljelytuotteiden sallituista kauppanimistä . Luettelossa lajilla on kaksi kauppanimeä, "Australian langusti" ja "kivihummeri". (Panulirus cygnus) on Australian länsirannikolla elävä langustien Palinuridae-heimoon kuuluva suurikokoinen äyrislaji. Kivihummerin selkäkilpi on yleensä 8–10 cm:n pituinen, sen takana on vahva lihaksikas pyrstöosa. Suurimmillaan selkäkilpi on 14 cm, mikä vastaa noin 40 cm:n kokonaispituutta. Eläimen paino voi olla yli 5 kg.L.B. Holthuis:Panulirus cygnus . Marine Lobsters of the World. Kivihummeri on arvostettu äyriäisherkku, ja sen kaupallinen pyynti on Australiassa erittäin tuottoisaa ja hyvin organisoitu. Vuosisaaliit ovat 10 000 - 11 000 tonnin luokkaa ja saaliin arvo noin 300 miljoonaa Australian dollaria. Pyyntikausi on talvella kesäkuusta marraskuuhun. Kivihummereita myydään elävinä, mutta suurin osa menee kuitenkin vientiin pakastettuina ravunpyrstöinä.Commercial Fisheries of WA - Western Rock Lobster . The Government of Western Australia, Department of Fisheries. Kivihummeri on Australian tärkein yksittäinen kalastuskohde, se vastaa 20 %:sta koko maan kala- ja äyriäissaaliista. Se oli ensimmäisiä lajeja, joiden pyynti sertifioitiin ekologisesti kestäväksi. == Lähteet == Luokka:Kymmenjalkaiset
Agrotis infusa

Agrotis infusa, australialaisittain bogong, on yökkösten heimoon kuuluva perhoslaji. Lajin siipien kärkiväli on noin 5 cm. == Levinneisyys ja lentoaika == Laji on yleinen Australian etelä- ja itäosissa. Aikuiset esiintyvät yhtenä sukupolvena. == Elintavat ja elinympäristö == Perhoset vaeltavat suurina parvina kesäkuukausiksi Australian Alpeille ja joissakin vuoriston luolissa on yli metrin paksuisia kerroksia, jotka muodostuvat kuolleista perhossukupolvista.http://www.abc.net.au/science/scribblygum/november2002/default.htm. Ajoittain vaellukset voivat tuoda miljoonia perhosia suurkaupunkeihin, kuten Sydneyynhttp://www.smh.com.au/articles/2007/10/09/1191695910499.html Perhosten runsaslukuiset toukat ovat tärkeä proteiinin lähde Australian aboriginaaleille. == Lähteet == Luokka:Maayökköset
Lyhytpyrstöliitäjä

Lyhytpyrstöliitäjä (Ardenna tenuirostris) on ulappaliitäjien heimoon kuuluva lintulaji. Laji voi etsiä ruokaa jopa 1 500 kilometrin päästä pesästään. Lyhytpyrstöliitäjä pesii Tasmaniassa ja eteläisen Australian rannikolla talvehtien pohjoisella Tyynellämerellä. == Lähteet == Luokka:Ulappalinnut
Delara Darabi

Delara Darabi (; 29. syyskuuta 1986 – 1. toukokuuta 2009) oli Raštista kotoisin oleva iranilainen, joka tuomittiin kuolemaan 17-vuotiaana tehdystä murhasta huolimatta siitä, että Iran on allekirjoittanut Lapsen oikeuksien sopimuksen. Tapaus on herättänyt laajaa kansainvälistä paheksuntaa. Darabi oli vangittuna vuodesta 2003. Hän oli murtautunut uhrin, isänsä serkun asuntoon 19-vuotiaan poikaystävänsä kanssa. Darabi tunnusti murron yhteydessä tapahtuneen surman ilmeisesti suojatakseen poikaystäväänsä teloitukselta, koska uskoi, ettei voisi itse saada kuolemantuomiota alaikäisenä. Hän otti myöhemmin tunnustuksensa takaisin ja kiisti teon. Hänen kuolemantuomionsa silti pysyi kaikissa oikeusasteissa. Uhrin sukulaiset eivät suostuneet armahtamaan Darabia. Teloituksen olisi ollut määrä tapahtua 20. huhtikuuta 2009, mutta Darabi sai 19. huhtikuuta kahden kuukauden lykkäyksen. Darabi oli vankilassa epäoikeudenmukaisen kohtelun uhri ja yritti itsemurhaa tammikuussa 2007. Darabi tuli tunnetuksi myös taidemaalarina. Hänen töitään on ollut kansainvälisissä näyttelyissä. Darabi hirtettiin kahden kuukauden lykkäyksestä huolimatta Raštissa, Iranissa 1. toukokuuta 2009. == Lähteet == Luokka:Iranilaiset murhaajat Luokka:Murhasta teloitetut Luokka:Iranilaiset teloitetut Luokka:Vuonna 1986 syntyneet Luokka:Vuonna 2009 kuolleet
Can’t Whistle When You Smile

Can't Whistle When You Smile on laulaja-näyttelijä Malla Malmivaaran eli taiteilijanimeltään Belle Whon esikoisalbumi, joka julkaistiin 20. toukokuuta 2009. Albumi ei ollut listamenestys, sillä se ei noussut lainkaan Suomen viralliselle albumilistalle. ==Singlet== Albumin ensimmäinen single "Tide" julkaistiin tammikuussa 2009. Kappale on joulukuussa 2008 ensi-iltaan tulleen JP Siilin ohjaaman Blackout-elokuvan tunnuskappale. Kappaleeseen tehtiin myös musiikkivideo. Toinen single "Boy" julkaistiin huhtikuussa 2009. Levyn viimeisenä singlenä julkaistiin albumin päätösraita "Dice", jolle Kaapo Kamu ohjasi Stop motion-tekniikkaa hyödyntyvän musiikkivideon. ==Kappaleet== == Arvostelut == * Rumba: ristiriitainenRumba: Levyarvio * Savon Sanomat: suopeaSavon Sanomat: Levyarvio ==Lähteet== Luokka:Vuoden 2009 esikoisalbumit Luokka:Suomalaiset popalbumit
Lontoon näyttely 1756

Lontoon näyttely (First Exhibition) oli Lontoossa vuonna 1756, kun Kuninkaallinen taideseura avasi sarjassaan ensimmäisen taidenäyttelynsä. Palkintoja oli tarjolla seinävaatteiden, mattojen ja posliinin valmistusmenetelmien edistysaskeleista ja voittajat valittiin kilpailuun ilmoittautuneiden esineiden kesken. Näyttely oli avoin taideseuran jäsenille sekä heidän seuralaisilleen. Seura oli enimmäkseen kiinnostunut valmistusmenetelmien nopeudesta ja niiden tehokkaista käyttömuodoista, kuin niiden varsinaisesta taiteellisesta ulkoasusta. Taideseuran alkuaikoina palkintoja jaettiin nuorille oppilaille käytännöllisistä asioista, kuten esimerkiksi Englannin laivaston tammien istuttamisesta, sekä tekstiilien värjäyksestä. Tämä 1700-luvun näyttely oli luonteeltaan erilainen kuin kansainväliset maailmannäyttelyt, joista ensimmäinen järjestettiin Lontoon Crystal Palacessa vuonna 1851.The Great Exhibition of 1851 Duke Magazine Vuoden 1851 näyttelyssä pyrittiin tuomaan esille ulkomaalaisia tuotteita, ja puolet näyttelytilasta oli varattu Brittiläisen imperiumin tuotteille, puolet maailman muille maille.Tonkin, B: The Great Exhibition of the Works of Industry of all Nations Exhibition Study Group Taideseura järjesti vuonna 1760 ensimmäisen näyttelyn, joka esitteli senhetkisten taiteilijoiden teoksia, ja vuonna 1761 teollisuuden saavutuksia esittelevän näyttelyn.Timeline Royal Society of Arts == Lähteet == Luokka:Maailmannäyttelyt Luokka:Lontoon tapahtumat Luokka:1756
Cosmin Contra

Cosmin Marius Contra (s. 15. joulukuuta 1975 Timișoara, Romania) on entinen romanialainen jalkapalloilija ja nykyinen jalkapallovalmentaja. Hän toimii FC Dinamo Bukarestin päävalmentajana. == Seurajoukkueura == Contra aloitti uransa synnyinkaupunkinsa joukkueesta Politehnica Timișoarasta, jossa hän pelasi kolmen kauden ajan. Vuonna 1996 hän siirtyi arkkivihollisen Dinamo Bukarestin riveihin. Vietettyään neljä kautta Bukarestissa, hän siirtyi espanjalaiseen Alavésiin 800 000 dollarin siirtosummalla. Kaudella 2000–2001 Alavés sijoittui UEFA Cupissa toiseksi, häviten loppuottelussa englantilaiselle Liverpoolille. Contra oli tärkeä osa joukkueensa menestystä, ja niin hänet valittiin vuoden 2001 UEFA:n tähdistöjoukkueeseen. Espanjasta hän siirtyi italialaiseen Milaniin, jossa hän kuitenkaan viettänyt kuin kauden 2001–2002. Syyskuussa 2002 hän palasi Espanjaan, tällä kertaa Atlético Madridiin. Pelattuaan kaudet 2002–2003 ja 2003–2004 madridilaisseurassa, elokuussa 2004 Contra siirtyi lainasopimuksella englantilaiseen West Bromwichiin. 21\. syyskuuta 2004 Contra teki ensiesiintymisensä joukkueessa Englannin liigacupin ottelussa Colchester Unitedia vastaan. Valioliigassa hän teki ensiesiintymisensä kaksi kuukautta myöhemmin kotiottelussa Middlesbroughia vastaan. Vuonna 2005 hän palasi kotimaahansa Timișoaraan, niin ikään lainasopimuksella. Kotimaassa pelit sujuivat hyvin ja niin hänet kutsuttiin takaisin Romanian maajoukkueeseen, josta hän oli jo kertaalleen pudonnut. Myöhemmin kesällä 2005 Contra siirtyi alun perin vuoden lainasopimuksella Getafeen, jossa hän nousi hyvin nopeasti avauskokoonpanoon. Hän ylsi joukkueen kanssa kausina 2006–2007 ja 2007–2008 kahdesti peräkkäin Espanjan cupin Copa del Reyn loppuotteluun. Jälkimmäisellä kaudella Getafe pelasi myös UEFA Cupissa, jossa Contra teki maalin molemmissa puolivälieräotteluissa Bayern Müncheniä vastaan. Getafe putosi kilpailusta lopulta vierasmaalisäännön perusteella. Kaudella 2009–2010 Contra jäi David Cortésin ja Miguel Torresin varjoon ja pelasi kauden ensimmäisen puoliskon aikana vain kolmessa ottelussa vaihtomiehenä. Tammikuussa 2010 hän purki sopimuksensa seuran kanssa ja siirtyi kotimaahansa Timișoaran joukkueeseen. Syyskuun puolivälissä Contrasta tuli Timișoaran pelaajavalmentaja. "Guriță", Velcea, Rotariu și Bratu în stafful Timișoarei / Contra all inclusive! == Maajoukkueura == Contra edusti Romanian maajoukkuetta vuosien 2000 ja 2008 EM- kilpailuissa. 1. huhtikuuta 2009 hän ilmoitti päättävänsä maajoukkueuran. == Lähteet == Luokka:Romanialaiset jalkapalloilijat Luokka:Vuonna 1975 syntyneet Luokka:Elävät henkilöt
Kari Viljanen

Kari Viljanen (s. 10. joulukuuta 1955 Ulvila) on suomalainen uransa lopettanut jääkiekkoilija, pelipaikaltaan maalivahti. Viljanen aloitti uransa Porin Ässissä 1974, mutta pelasi pääosan urastaan JYPissä, ensin kausina 1977–1985 joukkueen pelatessa ensimmäisessä divisioonassa ja vielä kolmen kauden ajan sen jälkeen kun JyP HT nousi SM-liigaan. Siviiliammatiltaan Viljanen on mittamies. Hänen poikansa Jaakko Viljanen on myös jääkiekkoilija. ==Lähteet== * Luokka:Suomalaiset jääkiekkomaalivahdit Luokka:Vuonna 1955 syntyneet Luokka:Elävät henkilöt
Liitolepinkäinen

Liitolepinkäinen (Eurocephalus rueppelli) on Itä-Afrikassa tavattava lepinkäisiin kuuluva varpuslintu. == Koko ja ulkonäkö == Kooltaan liitolepinkäinen on noin 23 cm. Lajin pyrstö ja siivet ovat mustat, ja sulka on harmahtavan ruskea. Sen silmäkulmajuova ja niska ovat mustat. Päälaki, kurkku ja vatsa ovat valkoiset. Valkoinen perä näkyy erityisen hyvin linnun lähtiessä lentoon. == Levinneisyys ja elinympäristö == Liitolepinkäistä tavataan Etiopiassa, Keniassa, Somaliassa, Sudanissa, Tansaniassa ja Ugandassa. Liitolepinkäiset elävät kuivissa akaasiametsissä sja pensaikoissa. Lajin elinympäristöt sijaitsevat yleensä alle 1 600 metrin korkeudella merenpinnasta. Laji muodostaa usein parvia ruokaillessaan akaasiapuissa. == Lähteet == Luokka:Lepinkäiset
Valkosipulifestivaalit

Valkosipulifestivaalit on Keravalla vuosittain järjestettävä ruokatapahtuma, joka pidettiin ensimmäisen kerran 1986. Ajatuksen tapahtumasta keksi kaupunginjohtaja Yrjö Ahomaa. Sen järjestäjänä on Valkosipulin Ystävät – Allium Sativum ry. == Lähteet == == Aiheesta muualla == * * Luokka:Keravan kulttuuri Luokka:Sipulit Luokka:Suomen tapahtumat
Bastogne

Bastogne (, , ) on kunta Luxembourgin maakunnassa Belgian Valloniassa. Bastognen pinta-ala on 172,03 km² ja asukasluku 14 577 (1. tammikuuta 2008). Kuntaan kuuluvat alkuperäisen Bastognen kunnan lisäksi entiset kunnat Longvilly, Noville, Villers-la-Bonne-Eau ja Wardin. Saksalaiset saartoivat Bastognen Ardennien taistelussa, toisen maailmansodan viimeisessä merkittävässä hyökkäyksessään länsirintamalla, joulukuun puolivälissä 1944. Yhdysvaltain 101. maahanlaskudivisioona ei päästänyt saksalaisia valtaamaan tärkeällä teiden risteyspaikalla sijaitsevaa kaupunkia. Yhdysvaltain maavoimien 3. armeija vapautti kaupungin 2. tammikuuta 1945 mennessä ja viimeiset saksalaisjoukot ajettiin paikalta kuun puoliväliin mennessä. Bastogne tunnetaan myös pyöräilykilpailu Liège–Bastogne–Liègen kääntöpaikkana. == Aiheesta muualla == *Virallinen sivusto Luokka:Luxembourgin kunnat
Super Mario World (televisiosarja)

Super Mario World on vuonna 1991 tehty yhdysvaltalainen televisiosarja, joka perustuu Mario-pelisarjaan. Näitä jaksoja esitettiin 13 jakson verran Yhdysvalloissa 14. syyskuuta 1991 – 7. joulukuuta 1991.http://www.mariowiki.com/Super_Mario_World_(TV_series) == Ääninäyttelijät == == Lähteet == Luokka:Nintendon videopeleihin perustuvat animaatiosarjat Luokka:Yhdysvaltalaiset televisiosarjat Luokka:1990-luvun piirrossarjat Luokka:Mario
Liège–Bastogne–Liège 2009

Liège–Bastogne–Liège 2009 oli järjestyksessään 95. maantiepyöräilyn Liège–Bastogne–Liège-kilpailu. Se käytiin 261 kilometrin reitillä Liègestä Bastognen kautta Ansiin 26. huhtikuuta 2009. Cyril Gautier lähti irtiottoon runsaan 60 kilometrin ajon jälkeen. Hän sai myöhemmin seurakseen Marcel Wyssin, Nico Sijmensin ja Hubert Dupontin. He kasvattivat eron pääjoukkoon parhaimmillaan lähes 12 minuuttiin. Irtiotossa pysyi pisimpään Gautier, joka tavoitettiin noin 34 kilometrin päässä maalista. Tämän jälkeen kärjessä ajoi kuusikko Aleksandr Kolobnev, Karsten Kroon, José Serpa, Roman Kreuziger, Egoi Martinez ja alkuperäiseen karkulaisryhmään kuulunut Dupont. Philippe Gilbert lähti irtiottoon pääjoukosta 30 kilometriä ennen maalia. Hän tavoitti pian kärkiryhmän ja jätti sen saman tien. 24 kilometriä ennen maalia häntä lähti takaa-ajamaan Leonardo Duque. 20 kilometriä ennen maalia Andy Schleck hyökkäsi pääjoukosta. Hän ohitti nopeasti sekä Kolobnevin ryhmän että Duquen ja tavoitti Gilbertin 18 kilometriä ennen maalia. Gilbert putosi Schleckin kyydistä seuraavan kilometrin aikana. Schleck kasvatti tasaisesti eroa takaa- ajajiin. Kymmenen kilometriä ennen maalia ero oli jo minuutti ja kolme kilometriä myöhemmin yli puolitoista minuuttia. Maalissa hän oli minuutin ja 17 sekuntia ennen Joaquim Rodríguezia, joka karkasi pääjoukosta viimeisen kilometrin alkaessa. Davide Rebellin sijoittui kolmanneksi. == Reitin nousut == Ajettu km Nousu Pituus Jyrkkyys 57,5 km Côte de Ny 1,8 km 5,7 % 82,0 km Côte de la Roche-en-Ardenne 2,8 km 4,9 % 128,0 km Côte de Saint-Roch 0,8 km 12,0 % 172,0 km Côte de Wanne 2,7 km 7,0 % 178,5 km Côte de Stockeu 1,1 km 10,5 % 184,0 km Côte de la Haute-Levée 3,4 km 6,0 % 196,5 km Côte du Rosier 4,0 km 5,9 % 209,0 km Côte de la Vecquée 3,1 km 5,9 % 226,5 km Côte de la Redoute 2,1 km 8,4 % 241,5 km Côte de la Roche aux Faucons 1,5 km 9,9 % 255,5 km Côte de Saint-Nicolas 1,0 km 11,1 % == Tulokset == Ajaja Joukkue Aika 1 Andy Schleck Team Saxo Bank 6.34.32 2 Joaquim Rodríguez Caisse d'Epargne + 1.17 3 Davide Rebellin Diquigiovanni - Androni Giocattoli + 1.24 4 Philippe Gilbert Silence-Lotto s.a. 5 Sergei Ivanov Katjuša s.a. 6 Simon Gerrans Cervélo TestTeam s.a. 7 Damiano Cunego Lampre-N.G.C. s.a. 8 Benoit Vaugrenard Française des Jeux s.a. 9 Aleksandr Kolobnev Team Saxo Bank s.a. 10 Samuel Sanchez Euskaltel-Euskadi s.a. == Lähteet == *Reitti kisan viralliselta sivustolta *Kilpailun kulku Eurosport.yahoo.com == Aiheesta muualla == *Virallinen sivusto Luokka:Liège–Bastogne–Liège Luokka:Pyöräilykausi 2009
Talal ibn Abd-al-Aziz

Talal bin Abdulaziz Al Saud (; 15. elokuuta 1931 – 22. joulukuuta 2018Saudi Arabia’s Prince Talal bin Abdulaziz passes away) oli saudiarabialainen kuninkaallinen, Saudi-Arabian kuningaskunnan perustajan Ibn Saudin yksi monista lapsista ja nykyisen kuninkaan Salman bin Abdul-Aziz Al Saudin veli. Hän on pitkään puhunut yhteiskunnallisen reformin puolesta, ja 1960-luvun alussa hän joutui tämän uudistusmielisyytensä johdosta maanpakoon Egyptiin.Senior Saudi royal demands reform Hän kuitenkin palasi pian takaisin Saudi-Arabiaan. 2000-luvulla hän on ilmoittanut kannattavansa muun muassa laajempia naisten oikeuksia, lehdistön vapautta ja askeleiden ottoa demokratiaa kohti. Talal ibn Abd-al-Azizin uudistusmielisistä kannanotoista hän sai lisänimen Punainen prinssi. Talal ibn Abd-al-Aziz on esittänyt henkilökohtaisen toivomuksen puolueen perustamisesta. Tällä hetkellä se ei ole Saudi-Arabiassa mahdollista. Prinssi oli myös tunnettu hyväntekeväisyyden harrastaja. Talal ibn Abd-al-Aziz oli saudiarabialaisen miljardöörin Al Waleed bin Talalin isä. == Lähteet == Luokka:Saudiarabialaiset poliitikot Luokka:Saudiarabialaiset kuninkaalliset Luokka:Vuonna 1931 syntyneet Luokka:Vuonna 2018 kuolleet
Koivutyttöperhonen

Koivutyttöperhonen (Archiearis parthenias) on mittariperhosiin kuuluva keskikokoinen perhoslaji. Se lukeutuu kevään ensimmäisiin perhosiin. == Koko ja ulkonäkö == Etusiivet ovat pohjaväriltään tummanruskeat ja niiden etureunassa on kaksi selvästi erottuvaa vaaleaa laikkua. Takasiivet ovat pohjaväriltään kirkkaan oranssit ja niissä on ruskeaa kuviointia. Takasiiven keskitäplä on laaja ja reunoiltaan epäselvä. Siipiväli 32-34 mm.http://www2.nrm.se/en/svenska_fjarilar/a/archiearis_parthenias.htmlP. Skou: The geometroid moths of North Europe (Lepidoptera, Drepanidae and Geometridae). Brill 1986. ISBN 978-9004078598 s. 22 Lennossa perhonen näyttää oranssinruskealta ja täysin erilaisesta ulkonäöstään huolimatta lentävä yksilö muistuttaa erehdyttävästi nokkosperhosta.Saarinen & Jantunen. Perhoset 2: päivällä lentävät yön perhoset. WSOY 2003. ISBN 951-0-27774-6 Toukka on vihreä, siinä on useita vaaleita pitkittäisraitoja, selkäpuolella kulkee tummempi raita ja sivuilla on rivi tummia hengitysaukkoja.http://kimmos.freeshell.org/lnel/g1/arcparth.htm == Levinneisyys ja lentoaika == Koivutyttöperhosta tavataan Keski- ja Pohjois- Euroopassa. Idässä levinneisyys ulottuu Japaniin asti.http://www.nhm.uio.no/fagene/zoologi/insekter/norlep/geometridae/parthenias.html Suomessa koivutyttöperhosta tavataan yleisesti koko maassa pohjoisinta Lappia myöten. Lentoaika on maaliskuun lopulta toukokuulle.http://www.insects.fi/Lepidoptera/Geometridae/Archiearis/parthenias/Archiearis%20parthenias.htm == Elinympäristö ja elintavat == Koivutyttöperhosta voi tavata millä tahansa koivua kasvavilla paikoilla. Laji lentää aurinkoisina päivinä ja on aktiivisimmillaan aamupäivällä auringonpaisteessa, jolloin se vierailee mielellään pajujen kukilla. Nopea ja heittelehtivä lento tapahtuu usein korkealla maanpinnan yläpuolella tai puiden latvustoissa. Perhonen laskeutuu usein lepäämään maahan aurinkoiselle paikalle. Tyttöperhonen on lajina yleinen, muttei esiinny missään kovin runsaslukuisena. Perhonen talvehtii kotelona, jonka sisällä on kuoriutumisvalmis perhonen ja kuoriutuu aikaisemmin kuin mikään muu perhoslaji.http://elaimet.parikkala.fi/selkarangattomat/siivelliset- hyonteiset/perhoset/koivutyttoperhonen-3 http://www.yle.fi/lauantaivekkari/index.php/luonto_nyt/19/http://ukmoths.org.uk/show.php?id=871 == Ravintokasvi == Toukka käyttää ravinnokseen koivujen (Betula) lehtiä. == Lähteet == == Aiheesta muualla == * Harri Puranen: Koivutyttöperhonen * Suomen Perhostutkijain Seura * Archiearis Luokka:Mittarit
Sadat Bukari

Sadat Bukari (s. 12. huhtikuuta 1989 Wa, Ghana) on ghanalainen jalkapalloilija, pelipaikaltaan hyökkääjä. Hän edustaa tunisialaista US Monastiria. ==Ura== Bukari siirtyi kotimaansa seurasta Heart of Lionsista tunisiaan ES Saheliin kolmen vuoden sopimuksella vuonna 2007. Hän nousi tärkeäksi pelaajaksi kaudella 2008–2009 tehtyään kymmenen maalia kauden aikana, ollen Tunisian pääsarjan toiseksi paras maalintekijä. Kolmannella kaudellaan Bukari oli alkukaudesta tehokas tehtyään 7 maalia 11 ottelussa. Hän kuitenkin ajautui riitoihin uuden valmentajan Piet Hambergin kanssa jäi tyysti ilman peliaikaa. Joulukuussa 2009 sopimuksensä päätyttyä ES Sahel päätti olla jatkamatta hänen sopimustaan. 27\. tammikuuta 2010 Bukar allekirjoitti neljän ja puolen vuoden sopimuksen Maccabi Haifan kanssa.אלמלא היינו חותמים עם בוקארי, הוא היה היום בבלגיה Viitattu 2.5.2010 Hän ehti pelata joukkueessa yhdeksän ottelua, kunnes päätti palata takaisin Tunisiaan. Hän siirtyi syyskuussa 2011 US Monastiriin. ==Saavutukset== * Afrikan Super Cup: 2008 ==Lähteet== ==Aiheesta muualla== * Sadat Bukari ES Sahelin sivustolla * Sadat Bukari FIFA.comissa * Sadat Bukari Transfermarktissa Luokka:Ghanalaiset jalkapalloilijat Luokka:Vuonna 1989 syntyneet Luokka:Elävät henkilöt
Neon Saurus

Neon Saurus on suomalaisen rap-yhtye Sauruksen neljäs studioalbumi, joka julkaistiin 20. toukokuuta 2009 Karma Musiikin kautta. == Kappaleet == # # # # # # # # # # # # # # "Uuteen maailmaan" -kappale sisältää samplen Ryuichi Takamoton "Merry Christmas Mr. Lawrence" -kappaleesta. == Arvostelut == * Rumba: positiivinenRumba: Levyarvio * Soundi: Soundi: Levyarvio * Tuoreet Platat: Tuoreet Platat: Levyarvio == Lähteet == * Käyttäjän SAURUS blogi MySpace -suvustolla ===Viitteet=== Luokka:Sauruksen albumit Luokka:Vuoden 2009 albumit
Moritz Leuenberger

Moritz Leuenberger (s. 21. syyskuuta 1946, Biel/Bienne, Bern) on sveitsiläinen poliitikko ja nykyinen liittoneuvoston jäsen. Vastuualueenaan liittoneuvostossa hänellä on ympäristö, liikenne, energia ja viestintä. Puoluetaustaltaan Leuenberger on sosiaalidemokraatti, puolueensa toinen jäsen liittoneuvostossa Micheline Calmy-Reyn ohella. Leuenberger on ollut Sveitsin liittopresidenttinä kahdesti; vuosina 2001 ja 2006. Vuosina 1991-1995 Leuenberger oli Zürichin kantonin hallituksen jäsen. 1. tammikuuta 1995 hän korvasi Otto Stichin liittoneuvoston jäsenenä. Moritz on ollut naimisissa arkkitehti Gret Loewensbergin kanssa vuodesta 2003 lähtien. == Bibliografia == * Die Rose und der Stein : Grundwerte in der Tagespolitik : Reden und Texte. Zürich, 2002. ISBN 3-85791-399-1 * Träume und Traktanden - Reden und Texte. 6. Aufl. Zürich, 2002. ISBN 3-85791-348-7 * Lüge, List und Leidenschaft. Ein Plädoyer für die Politik. Zürich, 2007. ISBN 3-85791-544-7 == Aiheesta muualla == *Profiili *Leuenbergerin blogi Luokka:Sveitsin liittoneuvoston jäsenet Luokka:Vuonna 1946 syntyneet Luokka:Elävät henkilöt
Veli-Pekka Nurmi (jalkapalloilija)

Veli-Pekka Nurmi (s. 2. syyskuuta 1975 Naantali) on entinen suomalainen jalkapalloilija. Hän oli pelipaikaltaan keskikenttäpelaaja. Nurmi pelasi urallaan 50 Veikkausliigan ottelua FC Inter Turussa ja FC Jazzissa kausina 1997 sekä 2000–2001. Ensiesiintymisensä Veikkausliigassa hän teki 4. toukokuuta 1997 2–0-voittoon päättyneessä ottelussa FF Jaroa vastaan. Lisäksi Nurmi on edustanut Suomessa kolmea Ykkösen joukkuetta: TP-Seinäjokea, VG-62:ta ja AC Oulua. Hän on pelannut myös Ruotsissa viiden kauden ajan kolmannen ja viidennen sarjatasojen välillä. Pallo-Iiroihin Nurmi siirtyi kaudeksi 2009 allekirjoitettaan yksivuotisen sopimuksen.Pallo-Iirot ==Lähteet== Luokka:Suomalaiset jalkapalloilijat Luokka:Vuonna 1975 syntyneet Luokka:Elävät henkilöt
Museo Torpin Tykit

thumb|300px|Museon esineistöä: Ferret Scout Car, 105mm laivatykki, Willys MB ja 45mm piiskatykki. Museo Torpin Tykit on Inkoossa sijaitseva erikoismuseo. Museo avattiin 14. kesäkuuta 1998. Museon perustajat ovat Sven-Eric Wadstein sekä Camilla ja Hege Högström. Museossa käy kesäisin pari tuhatta kävijää. Museo on suljettu. == Kokoelmat == Museolla on esillä noin 40 tykkiä (panssaritorjunta-, ilmatorjunta-, jalkaväki- ja laivastotykkejä), aseita, ajoneuvoja, univormuja, pienoismalleja, MI-8 kuljetushelikopteri ja muuta sotamateriaalia. * Tykkejä: Pak 40 eli 75 mm panssarintorjuntatykki, M-32 45 K piiskatykki, M-46 (130 mm rannikkokanuuna), 105 H 33. mm. * Ajoneuvoja: Willys MB 1943, Dodge WC-57 Command Car, Ural-375D, Volvo PVPJTGBIL 9031. "PV-jeep". mm. * Aseita: Suomi-konepistooli, Heckler & Koch G3, Mauser Kar 98k, Carl Gustav m/45. mm. * Neuvostovalmisteinen kuljetushelikopteri Mi-8, Tupolevin SB-2M-100A jäänteitä, Tykkivene Uusimaan ja Tykkivene Hämeenmaan 105 mm:n Rheinmetallin valmistamat tykit. 120 KRH 38 77 kranaatinheitin. mm. == Katso myös == *Sotamuseo *Suomen Tykistömuseo == Lähteet == * 15-vuotisjuhlapäivä * Kymmenen vuotta sitten perustettuun Torpin tykkimuseoon tulee joka vuosi uutta ihmeteltävää. *12.7.2003 Turun Sanomat *Tuliterä Dodge Nitro poseeraa toisen maailmansodan aikaisten Dodge WC 57:n ja Dodge WC 62:n kanssa. HS *http://www.katsomo.fi/?progId=26512&itemId;=19671 Museo Torpin Tykit lainaa ilmatorjunta tykin Forum Marinum:ille Turkuun *https://www.visitfinland.com/fi_FI/web/guest/255/-/article- detail/10123/15857866/previewLanguageId_en_US ===Viitteet=== == Aiheesta muualla == *Museon kotisivut *facebook.com/MuseoTorpinTykit Luokka:Inkoon historia Luokka:Inkoon rakennukset ja rakennelmat Torpin tykit
Ryöstö (elokuva)

Ryöstö on David Mametin käsikirjoittama ja ohjaama, Gene Hackmanin tähdittämä rikos- ja jännityselokuva, jonka ensi-ilta oli vuonna 2001. == Juoni == Rosvokopla ryöstää arvokkaan kultakuljetuksen, mutta kaikki ei menekään suunnitelmien mukaan, sillä kaikki tuntuvat petkuttavan toisiaan. Luokka:Vuoden 2001 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset rikoselokuvat Luokka:David Mametin käsikirjoittamat elokuvat
Sorva (Nokia)

Sorva on yksi Nokian kylistä noin 24 km Tampereelta. Kylä sijaitsee Pyhäjärven rannalla. Vuoteen 1976 Sorva oli osa Tottijärven kuntaa. Ensimmäinen maininta kylästä historiallisissa asiakirjoissa on 1540-luvulta. Sorvan naapurikyliä ovat entinen kuntakeskus Tottijärvi, Sammalisto ja Tervasuo. Vuonna 2012 Sorvan kylä oli esillä MTV3:n Putous-viihdeohjelmassa, jossa näyttelijä Aku Hirviniemen tulkitsema sketsihahmo, sananmuunnoksia puheessaan viljelevä pastori Usko Eevertti Luttinen ilmoitti sen asuinpaikakseen. Yle TV1:sen draamasarja Korpelan kujanjuoksu on kuvattu Sorvan kylässä. Sorvassa on toiminut kansakoulu vuosina 1927−1967.Säätyläissuvut - sukuyhteiskunta uudessa muodossa. Yrjö Punkari, Narvasoft (yksityishenkilön sivu) ==Asukkaat== *0−14-vuotiaat: 45 *15−64-vuotiaat: 173 *Yli 65-vuotiaat: 46 Yhteensä: 264 asukasta ==Palvelut== *2,5 km pitkä hiihtolatu, lähtö Rekolantieltä tai Uotilan kohdalta *Riihilahdessa valaistu urheilukenttä, joka jäädytetään talvisin *Uimarannat Riihilahdessa ja Riihitiellä *Lasten leikkipaikka Riihitiellä *Jätteenkeräyspiste ==Nähtävyydet== *Uotilan vanha sukutila kylätien varrella *Rekola, kivikautinen asuinpaikka *Naulonsuo, kivikautinen asuinpaikka *Vanha koulurakennus Sorvantiellä Riihilahteen mentäessä ==Lähteet== ==Aiheesta muualla== *Nokian kylät *Nokian kaupunki *Tottijärven koulu Luokka:Nokian kylät Luokka:Tottijärvi
Yannick Ossok

Yannick Dieudonné Ossok (s. 6. kesäkuuta 1986 Yaoundé, Kamerun) on kamerunilainen jalkapalloilija. Pelipaikaltaan hän on puolustaja. Ossok edustaa PIF:iä. Ossok pelasi kaudet 2007 ja 2008 Thaimaan pääsarjassa Royal Thai Policen ja BEC Tero Sasanan joukkueissa. Kaudeksi 2009 hän siirtyi Pallo- Iiroihin Suomen Kakkoseen allekirjoittaen yhden kauden mittaisen sopimuksen.http://www.palloiirot.fi/?x254096=254956 Hän kävi tätä ennen Veikkausliigassa pelaavan Valkeakosken Hakan testattavana.Pallo-Iirot Kaudeksi 2010 Ossok teki sopimuksen Veikkausliigassa pelaavan VPS:n kanssa. Sopimus kuitenkin purettiin siihen sisältyneen koeajan aikana, ja Ossok siirtyikin toiseen Kakkosen seuraan, Salon Palloilijoihin. Elokuussa 2010 Ossok siirtyi maltalaiseen Ghajnsielemiin. Ossok pelasi kaudella 2011–2012 Mostassa 28 Maltan Valioliigan ottelua. Kaudella 2013 hän pelasi 27 ottelua Thaimaan pääsarjassa edustaen Police Unitedia. Keväällä 2015 Ossok edusti jälleen Mostaa pelaten seitsemän liigaottelua. Ossok on edustanut Kamerunia juniorimaajoukkuetasolla.http://www.palloiirot.fi/?x254096=254586 == Lähteet == == Aiheesta muualla == * Luokka:Kamerunilaiset jalkapalloilijat Luokka:Vuonna 1986 syntyneet Luokka:Elävät henkilöt
Prekognitio

Prekognitio eli ennaltatietäminen on aistien ulkopuolisen havainnoinnin muoto, jossa henkilö väittää saaneensa tietää tulevan tapahtuman ennalta yliluonnollisin keinoin.Ihmeellinen maailma: Prekognitio Prekognition ilmiö saattaa liittyä myös laajempaan selvänäköisyyteen. Monesti prekognitiotiedon on väitetty ilmenneen unissa.The MYSTICA: Precognition Unista ennustaminen eli oneiromantia on oma ilmiönsä, eräs unien tulkinnan muoto. Väitetyn ilmiön yleisyys on motivoinut tutkimusta aiheesta.Knowledgerush: Precognition Usein on esitetty, että eläimillä olisi prekognitiivisia kykyjä, koska ne osasivat esimerkiksi paeta joulukuun 2004 tsunamia ennen kuin se oli iskenyt.Did they sense the tsunami? Eläimet ovat osanneet paeta tai käyttäytyneet oudosti myös ennen eräitä muita luonnonkatastrofeja. Luonnollinen selitys ilmiölle on joidenkin eläinten tiettyjen aistien huomattava herkkyys ihmisten aisteihin verrattuna. Eläimet saattavat esimerkiksi kuulla erittäin matalien taajuuksien ääniä ja havaita herkästi sähkökenttämuutoksia.Eläimet ennustajina == Katso myös == * Profetia * Ennustaminen * Selvänäköisyys == Lähteet == Luokka:Parapsykologia
Lucifugum

Lucifugum on ukrainalainen black metal -yhtye. == Jäsenet == === Nykyiset === *Khlyst (Ihor Naumtšuk) - laulu (2014-), runous (1995-), rummut (2008-) *Stabaath (Olena Naumtšuk) - laulu, kitara, basso (2004-) === Entiset === *Faunus - laulu (1995-2001) *Bal-a-Myth - kitara, basso (1995-2002) ==Diskografia== ===Kokopitkät=== * Gates of Nocticula - 1996 * Path of Wolf - 1996 * Through the Indifferent Sky - 1997 * on the sortilage of christianity - 1999 * On hooks to pieces! - 2000 * …and the Wheel keeps crunching… - 2001 * Stigma Egoism - 2002 * …back to chopped down roots - 2003 * Sociopath: philosophy cynicism - 2003 * Vector33 - 2005 * The Supreme Art of Genocide - 2005 * Involtation - 2006 * Sectane Satani - 2007 * Acme Adeptum – 2008 * Xa Heresy – 2010 * Od Omut Serpenti – 2012 * Sublimessiah – 2014 == Aiheesta muualla == * Metal Archives * Discogs * Propaganda Luokka:Monikieliset yhtyeet Luokka:Ukrainalaiset black metal -yhtyeet Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit
Love’s Labour’s Won

Love's Labour's Won on William Shakespearen kadonneeksi tulkittu näytelmä. Siitä on kaksi kirjallista mainintaa. Kyseessä voi olla myös vaihtoehtoinen nimi jollekin toiselle Shakespearen näytelmälle, kuten Paljon melua tyhjästä tai Loppu hyvin, kaikki hyvin. Tämä tulkinta on kadonnut näytelmä -tulkintaa suositumpi. Francis Meres mainitsee teoksessaan "Palladis Tamia: Wit's Treasury" vuodelta 1598 kuusi Shakespearen komediaa, näiden joukossa "Loue labours wonne". Tämän näytelmän hän tiesi luultavasti vain toisen käden tiedon kautta, käsikirjoituksesta tai teatterista.Woudhuysen 1998, s. 78. Muut näytelmät kuudesta Meresin mainitsemasta komediasta oli julkaistu teoksen julkaisun aikaan syksyllä 1598. Toinen maininta löytyi vuonna 1953 paperiarkilta, johon oli kirjoitettu lista kirjoja. Listan julkaisija T. W. Baldwin väitti, että arkki oli osa exeteriläisen kirjakauppiaan kirjanpitoa varastossa olevista ja myydyistä tuotteista elokuussa 1603.Woudhuysen 1998, s. 79. Otsikon "[inte]rludes & tragedyes" alla mainitaan myös "loves labor won". On siis olemassa vahvaa, mutta ei aukotonta todistusaineistoa näytelmän olemassaolon ja julkaisun puolesta. Näytelmää ja sen paria Turhaa lemmen touhua (Love's Labour's Lost) ei kuitenkaan merkitty kustantajien rekisteriin ("Stationers' Register") vuoteen 1603 mennessä.Woudhuysen 1998, s. 80 Näytelmää ei myöskään sisällytetty Ensimmäiseen folioon. == Lähteet == * === Viitteet === Luokka:Shakespearen näytelmät
Costa Rica kesäolympialaisissa 1936

Costa Rica osallistui ensimmäistä kertaa olympiakisoihin Berliinin kesäolympialaisissa 1936, kun maa lähetti kisoihin yhden miespuolisen miekkailijan. B. de la Guardia karsiutui miesten säilässä alkukierroksilla. Seuraavan kerran Costa Rica osallistui olympialaisiin 28 vuotta myöhemmin, vuoden 1964 Tokion kesäolympialaisissa. ==Joukkue== Miehet Urheilumuoto Urheilija Laji Sijoitus Miekkailu B. de la Guardia säilän yksilökilpailu karsiutui alkukierroksilla ==Lähteet== *Kesäolympialaisten 1936 virallinen raportti Kesäolympialaisissa 1936 Luokka:Valtiot kesäolympialaisissa 1936
Tqibulin piirikunta

Tqibulin piirikunta () on piirikunta Imeretin hallintoalueella Georgian länsiosassa. Piirikunnassa on noin 20 839 asukasta (2014) ja sen pinta-ala on 479 neliökilometriä. Sen keskus on Tqibulin kaupunki. Piirikunta sijaitsee Okriban alueella Kutaisin tasangon ja Ratšan vuoristoalueen välissä. == Lähteet == ==Aiheesta muualla== Luokka:Georgian piirikunnat Luokka:Imereti
Viidakkoperhe

Viidakkoperhe (Wild at Heart) on Company Picturesin tuottama brittiläinen draamasarja, jota on esitetty vuodesta 2006 lähtien. Sarjasta on tuotettu 64 jaksoa seitsemän tuotantokauden verran. Suomessa sarjaa esitettiin ensi kerran MTV3:lla 2. helmikuuta 2008 alkaen. Yle TV1 esitti sarjan kaudet 1-6 ajalla 2. helmikuuta 2012 – 24. huhtikuuta 2012. Kaikki seitsemän tuotantokautta Yle näyttää uusintoina arki-iltapäivisin vuoden 2017 alusta lukienViidakkoperhe, Yle. Viitattu 3.3.2017.. ==Juoni== Bristolissa asuva eläinlääkäri Danny Trevanion (Stephen Tompkinson) jättää kissojen ja koirien hoitamisen ja muuttaa vaimonsa Sarah'n ja perheen kolmen lapsen kanssa asumaan Etelä-Afrikan savannille, missä Dannyn on tarkoitus alkaa hoitaa perusteilla olevan villieläinpuiston eläimiä. Puisto on tosin vasta alkutekijöissään ja sen omistaja Anders Du Plessis on omalaatuinen mies. Afrikka on toki vaarallinen paikka elää, mutta perhe oppii pian rakastamaan uutta kotiaan. ==Lähteet== ==Aiheesta muualla== * Viidakkoperhe ITV:n sivustolla Luokka:2000-vuosikymmenen brittiläiset draamasarjat Luokka:ITV:n televisio- ohjelmat
Kolumbia kesäolympialaisissa 1936

Kolumbia osallistui olympialaisiin toista kertaa historiansa aikana Berliinin kesäolympialaisissa 1936. Maan joukkue koostui viidestä miespuolisesta yleisurheilijasta, joista kukaan ei selviytynyt lajinsa loppukilpailuun. ==Joukkue== Miehet Urheilumuoto Urheilija Laji Sijoitus Yleisurheilu J. D. Sanchez 100 m karsiutui alkuerissä E. Campo Gutierrez 100 m karsiutui alkuerissä keihäänheitto karsiutui loppukilpailusta E. Torres 1 500 m karsiutui alkuerissä H. Navarette 5 000 m karsiutui alkuerissä P. del Vecchio kolmiloikka karsiutui loppukilpailusta ==Lähteet== *Kesäolympialaisten 1936 virallinen raportti Kesäolympialaisissa 1936 Luokka:Valtiot kesäolympialaisissa 1936
Loosin’ Face

Loosin' Face on grindcore-yhtye Rotten Soundin vuonna 1996 ilmestynyt EP-levy. EP julkaistiin alun perin ainoastaan vinyylinä. Kappaleet on julkaistu CD- formaatissa vuonna 2003 ilmestyneellä kokoelmalevyllä From Crust 'til Grind. Osa EP:n kappaleista julkaistiin uudelleennauhoitettuna versioina Under Pressure-albumilla vuonna 1997. == Kappaleet == Sävellykset ja sovitukset Rotten Sound, sanoitukset Keijo Niinimaa. A-puoli # # # # # # # # B-puoli # * # # # # # == Kokoonpano == * Keijo Niinimaa – basso, laulu * Mika Aalto – kitara * Kai Hahto – rummut * Pekka Ranta – basso == Aiheesta muualla == * * Luokka:Vuoden 1996 EP:t Luokka:Rotten Soundin EP:t
Vasili Tšapajev

Vasili Ivanovitš Tšapajev (; 28. tammikuuta (J: 9. helmikuuta) 1887 nykyään Tšeboksaryn kaupunkiin kuuluva Budaikin kylä – 5. syyskuuta 1919 lähellä nykyisen Länsi-Kazakstanin alueen Tšapajevin kylää (tuolloin Lbištšensk)) oli puna-armeijan komentaja Venäjän kansalaissodassa. Neuvostoliitossa hänestä muodostui legendaarinen sankarihahmo. Vasili Tšapajev syntyi köyhän talonpojan perheeseen. Vuodesta 1914 lähtien hän osallistui ensimmäiseen maailmansotaan. Venäjän armeijassa hän yleni alivänrikiksi ja palkittiin kolmella yrjönristillä. Vuonna 1917 Tšapajev oli sairaalassa Saratovissa, josta hän siirtyi Nikolajevskin kaupunkiin (nykyinen Pugatšov). Siellä hänet valittiin joulukuussa 1917 jalkaväkirykmentin komentajaksi ja tammikuussa 1918 kihlakunnan sisäasiain komissaariksi. Alkuvuodesta 1918 hänen muodostamansa punakaartit osallistuivat paikallisten kapinoiden tukahduttamiseen. Toukokuusta 1918 lähtien Tšapajev toimi kansalaissotaan osallistuneen prikaatin ja syyskuusta lähtien divisionaan komentajana. Marraskuussa hänet lähetettiin opiskelemaan pääesikunnan akatemiaan, josta hänet tammikuussa 1919 siirrettiin rintamalle 4. armeijan prikaatinkomentajaksi. Toukokuusta lähtien hän komensi Uralilla tarkka-ampujadivisioonaa, joka osallistui hyökkäykseen Aleksandr Koltšakin joukkoja vastaan. Heinäkuussa divisioona valtasi Uralskin. Syyskuun 5. päivän vastaisena yönä valkoiset tekivät yllätyshyökkäyksen divisioonan päämajaan. Ylivoimaista vihollista vastaan käydyssä taistelussa Tšapajev haavoittui ja hukkui yrittäessään paeta uimalla Uraljoen yli. Tšapajevin henkilöhahmolle on omistettu muun muassa Dmitri Furmanovin dokumenttiromaani Tšapajev (1923) sekä Georgi ja Sergei Vasiljevin samanniminen elokuva (1934). Neuvostoliitossa hän oli myös suosittu laulujen, kansantarinoiden ja kaskujen aihe. Samaran alueella on hänen mukaansa nimetty Tšapajevskin kaupunki. ==Lähteet== Luokka:Venäläiset sotilaat Luokka:Vuonna 1887 syntyneet Luokka:Vuonna 1919 kuolleet
Roone Arledge

Roone Pinckey Arledge (8. heinäkuuta 1931 New York, New York – 5. joulukuuta 2002 New York) oli yhdysvaltalainen televisioalan vaikuttaja, joka vaikutti erityisesti television urheiluohjelmiston kehittymiseen. Arledge valmistui Columbian yliopistosta vuonna 1952, ja palveli Yhdysvaltain armeijassa 1953–1955. Seuraavat viisi vuotta Arledge toimi NBC:llä tuottajana, kunnes 1960 hän siirtyi tuottamaan ABC:n urheiluohjelmia. ABC Sportsin toimitusjohtaja hänestä tuli kahdeksan vuotta myöhemmin. Arledge otti kanavalla käyttöön uutta tekniikkaa, kuten hidastuksia, pysäytyskuvia ja monikameratekniikkaa. Arledgen aloittamia televisio-ohjelmia olivat muun muassa 1961 alkanut Wide World of Sports ja 1970 alkanut Monday Night Football. Vuosien 1964 ja 1988 välillä hän vastasi kymmenen olympiakisalähetyksen toteutuksesta. Vuonna 1977 Arledgesta tuli myös ABC Newsin toimitusjohtaja. Hänen aikanaan ABC aloitti muun muassa uutisohjelmat 20/20, World News Tonight ja Nightline. ABC Newsin johdosta Arledge luopui vuonna 1997. Arledge sai uransa aikana kaikkiaan 37 Emmy-palkintoa, joista viimeisin oli ensimmäinen koko elämäntyöstä jaettu Emmy, jonka hän sai syyskuussa 2002. Vuonna 1990 Life-lehti valitse Arledgen 1900-luvun sadan tärkeimmän yhdysvaltalaisen joukkoon. Arledge kuoli syöpään 71 vuoden ikäisenä 2002. ==Lähteet== ==Aiheesta muualla== * Luokka:Yhdysvaltalaiset televisiotuottajat Luokka:Yhdysvaltalaiset yritysjohtajat Luokka:Vuonna 1931 syntyneet Luokka:Vuonna 2002 kuolleet
Intercontinental Cup (koripallo)

Intercontinental Cup eli seurajoukkueiden maailmanmestaruus oli FIBA:n ylläpitämä kansainvälinen sarja. Sarjaan kerättiin kaikkien FIBA:an kuuluvien maiden parhaat joukkueet pois lukien NBA-joukkueet. Sarjan pelaaminen aloitettiin vuonna 1966 ja lopetettiin vuonna 1987. FIBA yritti aloittaa turnauksen uudelleen vuonna 1996, mutta sen tilalle tuli McDonald's Championship. ==Intercontinental Cupin finaalit== Vuosi Pelipaikka Mestari Toinen 1. ottelu / Finaali 2. ottelu 3. ottelu 1966 Madrid Ignis Varese S.C. Corinthians 66-59 1967 Varese, Napoli & Rooma Akron Goodyear Wingfoots Ignis Varese 78-72 1968 Philadelphia Akron Goodyear Wingfoots Real Madrid Baloncesto 105-73 1969 Macon Akron Goodyear Wingfoots Spartak Brno 84-71 1970 Varese Ignis Varese Real Madrid Baloncesto Liiga 1973 São Paulo Ignis Varese E.C. Sírio Liiga 1974 México University of Maryland Ignis Varese Liiga 1975 Cantù Forst Cantù Amazonas Franca Liiga 1976 Buenos Aires Real Madrid Baloncesto Mobilgirgi Varese Liiga 1977 Madrid Real Madrid Baloncesto Mobilgirgi Varese Liiga 1978 Buenos Aires Real Madrid Baloncesto Obras Sanitarias Liiga 1979 São Paulo E.C. Sírio KK Bosna Liiga 1980 Sarajevo Maccabi Tel Aviv B.C. A.A. Francana Liiga 1981 São Paulo Real Madrid Baloncesto E.C. Sírio Liiga 1982 Den Bosch Ford Cantù Den Bosch EBBC Liiga 1983 Buenos Aires Obras Sanitarias Jollycolombani Cantú Liiga 1984 São Paulo Pallacanestro Virtus Roma Obras Sanitarias Liiga 1985 Barcelona & Girona FC Barcelona Bàsquet Monte Líbano 93-89 1986 Buenos Aires Zalgiris Kaunas Ferro Carril Oeste 84-78 1987 Milano Tracer Milán FC Barcelona Bàsquet 100-84 1996 Rosario & Ateena Panathinaikos BC Olimpia Venado Tuerto 89-*83 *83-78 *101-76 2013 São Paulo Olympiakos BC Esporte Clube Pinheiros BC 81-*70 *86-81 ==Mestaruudet seuroittain== Mestaruudet Joukkue Maa 4 Real Madrid Baloncesto 3 Akron Goodyear Wingfoots 3 Pallacanestro Varese 2 Pallacanestro Cantù 1 Olimpia Milano 1 Pallacanestro Virtus Roma 1 FC Barcelona Bàsquet 1 Panathinaikos 1 Maccabi Tel Aviv 1 Obras Sanitarias 1 Esporte Clube Sírio 1 Zalgiris Kaunas / 1 Olympiakos ==Aiheesta muualla== *FIBA Luokka:Koripallosarjat
Jonathan Freeman

Jonathan Freeman (s. 5. helmikuuta 1950 Bay Village, Ohio) on yhdysvaltalainen televisionäyttelijä. Hänet tunnetaan muun muassa Jafarin ääniroolista Disneyn elokuvissa Aladdin ja Jafarin paluu, sekä televisiosarjasta Mikin klubi. Hän on esiintynyt myös useissa Broadway-näytelmissä ja oli ehdolla Tony-palkinnon saajaksi roolistaan musikaalissa She Loves Me. == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset ääninäyttelijät Luokka:Vuonna 1950 syntyneet Luokka:Elävät henkilöt
Ivan Jakovlev

Ivan Jakovlevitš Jakovlev (; 25. huhtikuuta 1848 nykyisen Tatarstanin Tetjušin piirin Koški-Novotimbajevon kylä – 23. lokakuuta 1930 Moskova) oli tšuvassilainen kansanvalistaja, kulttuurihenkilö ja kirjailija. Ivan Jakovlev syntyi talonpojan perheeseen. Lukiossa opiskellessaan vuonna 1868 hän perusti Leninin isän Ilja Uljanovin tuella Simbirskiin tšuvassinkielisen koulun, josta myöhemmin tuli opettajaopisto ja tšuvassien kulttuurin keskus. Vuonna 1875 Jakovlev valmistui Kazanin yliopiston historiallis-kielitieteellisestä tiedekunnasta, minkä jälkeen hän toimi Kazanin piirin tšuvassinkielisten koulujen tarkastajana ja opettajaopiston johtajana. Hän edisti kansallisten koulujen perustamista ja kehitti niiden opetusmenetelmiä Konstantin Ušinskin oppien pohjalta. 1870-luvun alussa Jakovlev loi tšuvassia varten uuden kirjaimiston, laati aapisia ja oppikirjoja, joissa käytettiin laajasti suullisen kansanperinteen aineksia. Jakovlevin valistuskirjaset ja venäjästä tekemät käännökset edistivät tšuvassin kirjakielen kehitystä. Tšuvassian pedagoginen yliopisto kantaa Ivan Jakovlevin nimeä. Koški-Novotimbajevossa, Uljanovskissa ja Tšeboksaryssa on hänelle omistetut museot. ==Lähteet== * Luokka:Tšuvassit
Rio Grande (täsmennyssivu)

Rio Grande voi tarkoittaa: == Jokia == *Rio Grande, Yhdysvaltain ja Meksikon rajajoki *Rio Grande, joki Argentiinassa *Rio Grande, Atlanttiin laskeva joki Brasiliassa *Rio Grande, Paraná-joen sivuhaara Brasiliassa *Rio Grande, São Francisco -joen sivuhaara Brasiliassa *Rio Grande, Mamoré-joen sivuhaara Boliviassa *Rio Grande, joki Jamaikalla *Rio Grande, joki Espanjassa *Rio Grande, joki Panamassa *Río Grande de Matagalpa, joki Nicaraguassa *Río Grande de Zacapa, joki Guatemalassa *Río Grande de San Miguel, joki El Salvadorissa *Río Grande de Santiago, joki Meksikossa == Asutuskeskuksia == ;Argentiina *Río Grande, Tierra del Fuego ;Brasilia *Rio Grande, Rio Grande do Sul **osavaltio Rio Grande do Norte **osavaltio Rio Grande do Sul ;Yhdysvallat *Rio Grande, New Jersey *Rio Grande City, Teksas *Río Grande, Puerto Rico *Rio Granden piirikunta, Colorado == Muita == *Rio Granden tasavalta, lyhytaikainen valtio Meksikossa *Rio Grande, yhdysvaltalainen lännenelokuva *FC Rio Grande, rovaniemeläinen jalkapalloseura
Jasakki

Jasakki () oli Venäjällä vierasheimoisilta alamaiskansoilta peritty luontoisvero. Sitä maksoivat Volgan alueen kansat 1400–1700-luvuilla ja Siperian kansat 1600-luvulta 1900-luvun alkuun saakka. Maksu suoritettiin turkiksina ja toisinaan karjana. Veron suuruus ja maksuperusteet vaihtelivat eri kansoilla. Kungurin seudun tataareilla ja baškiireilla se perustui maahan, eräillä Siperian kansoilla mieslukuun ja jakuuteilla karjan määrään. Veron perintään liittyneitä väärinkäytöksiä yritettiin korjata hallituksen asettamien komissioiden avulla. Jasakki korvattiin rahaverolla Volgan alueella 1720-luvulla ja Siperiassa vuodesta 1822 lähtien. Jakuutit, tunguusit, tšuktšit sekä eräät muut paimentolaisuutta ja ”kiertävää elämää” harjoittaneet kansat maksoivat sitä vuoteen 1917 saakka. Veron nimitys tulee turkkilaisten kielten sanasta jasak ’vero’. ==Lähteet== Luokka:Historialliset verot Luokka:Venäjän historia
Kreikka kesäolympialaisissa 1936

Kreikka osallistui Berliinin kesäolympialaisiin 1936 41 urheilijan joukkueella. Mitaleille asti maan edustajat eivät kuitenkaan yltäneet. == Lähteet == * Kesäolympialaisten 1936 virallinen raportti Kesäolympialaisissa 1936 Luokka:Valtiot kesäolympialaisissa 1936
Östermalmstorgin metroasema

Östermalmstorgin metroasema on yksi Tukholman metron punaisen linjan asemista. Asema avattiin vuonna 1965. Östermalmstorgilta linja haarautuu Ropsteniin ja Mörby centrumiin. Metroaseman sisältämä taide on Siri Derketin työtä. Derketin ekspressionistiset piirrokset symboloivat maailmanrauhaa ja naisten oikeuksia. Asemalle rakennettiin 2009 toinen sisäänkäynti, joka ulottuu Stureplanille. Käytävän välikerroksessa on kaupunginkirjaston osasto.Fredric Bedoire: Stockholms byggnader: Arkitektur och stadsbild, s. 176. Norstedts, Tukholma 2012. ==Lähteet== == Aiheesta muualla == Luokka:Tukholman metroasemat
Jusupov (suku)

thumb|Jusupovin palatsi Moikan rannalla. thumb|Jusupovin palatsi ja puisto Sadovajalla. Jusupov () on sammunut venäläinen ruhtinassuku. Se sai alkunsa nogairuhtinas Jusufista, jonka pojat siirtyivät Venäjälle vuonna 1563. Suvun huomattavimpia edustajia ovat: * Grigori Dmitrijevitš Jusupov (1676–1730), senaattori vuodesta 1726 lähtien, sotakollegion johtaja keisari Pietari II:n aikana; * Boris Grigorjevitš Jusupov (1695–1759), tehtaanomistaja ja kauppakollegion presidentti vuodesta 1741; * Nikolai Borisovitš Jusupov (1750–1831), senaattori vuodesta 1788, valtioneuvoston jäsenen vuodesta 1823, kulttuurin ja taiteen harrastaja. Jälkimmäisen pojanpojan Nikolai Borisovitš Jusupovin kuoltua vuonna 1891 suku jäi vaille miespuolista jatkajaa. Tsaarin erityismääräyksestä ruhtinaan titteli ja sukunimi siirtyivät Nikolai Borisovitšin tyttären Zinaida Nikolajevnan aviomiehelle Feliks Feliksovitš Sumarokov–Elstonille (1856–1928). Heidän vanhin poikansa Nikolai kuoli 25-vuotiaana vuonna 1908 kaksintaistelussa kreivi Arvid Manteuffelia vastaan. Nikolai oli ihastunut Manteuffelin vaimoon Marinaan, jonka isoisä oli Suomen kenraalikuvernööri Fjodor Heiden. Nuorempi poika Feliks Feliksovitš Jusupov (1887–1967) järjesti vuonna 1916 palatsissaan Grigori Rasputinin murhan. Lokakuun vallankumouksen jälkeen hän pakeni huhtikuussa 1919 ulkomaille. Feliks ja hänen vaimonsa, ruhtinatar Irina Aleksandrovna Jusupova, joka oli keisari Nikolai II:n sisarentytär, asettuivat Pariisiin, jossa he elivät kuolemaansa saakka. Heidät on haudattu venäläiselle hautausmaalle, joka sijaitsee Sainte-Geneviève-des-Bois'ssa lähellä Pariisia. Feliks kirjoitti Pariisissa muistelmat, joissa hän kertoo elämästään sekä Rasputinin murhasta. Heidän tyttärensä Irina (1915–1983) meni naimisiin kreivi Nikolai Šeremetjevin (1904–1979) kanssa. Myöhemmin he muuttivat Kreikkaan. Heillä on tytär Xenia (s. 1942), joka asuu Kreikassa. Hänen tyttärellään Tatianalla (s. 1968) on kaksi lasta. Jusupoveihin liittyviä rakennustaiteellisia ja kulttuurihistoriallisia muistomerkkejä ovat: * 1760-luvulla rakennettu klassistinen Jusupovin palatsi Pietarissa (Moikan rantakatu 94), Rasputinin murhapaikka; * ruhtinatar Zinaida Ivanovna Jusupovan eklektinen kaupunkitalo Pietarissa (Liteinyi-prospekti 42); * Jusupovin palatsi ja puisto Pietarissa Sadovajan ja Fontankan välillä; * Arhangelskojen kartano Moskovan alueella lähellä Krasnogorskia. ==Lähteet== == Aiheesta muualla == Luokka:Venäjän aateli
Jaroslavlin ruhtinaskunta

Jaroslavlin ruhtinaskunta () oli koillis-Venäjällä 1200–1400-luvuilla sijainnut muinaisvenäläinen ruhtinaskunta. Jaroslavlin ruhtinaskunta syntyi vuonna 1218, kun Rostovin ruhtinaskunta jaettiin ruhtinas Konstantin Vsevolodovitšin poikien kesken. Siihen kuuluivat Volgaa ja sen sivujokia Mologaa, Juhotia ja Kurbaa ympäröivät seudut sekä Šeksnan alajuoksu. Hallinnollisena keskuksena toimi Jaroslavlin kaupunki. Vuonna 1294 ruhtinaskunta siirtyi Smolenskin ruhtinaalle Fjodor Rostislavitšille, josta sai alkunsa uusi dynastia. 1300-1400-luvuilla alue hajosi läänityksiksi. 1300-luvun lopulla se joutui Moskovan suuriruhtinaskunnan vaikutuspiiriin. Vuonna 1463 Jaroslavl liitettiin Moskovan Venäjään. Eräät sen hallitsijasuvun jäsenistä säilyttivät lääniruhtinaan aseman 1400–1500-luvun vaihteeseen saakka. ==Lähteet== * Luokka:Venäjän entiset valtiot ja valtiomuodostelmat Luokka:Jaroslavlin historia
Jagnobit

Jagnobit (jagnobiksi jagnobi) ovat jagnobin kieltä puhuva tadžikkeihin kuuluva etninen ryhmä Tadžikistanissa. He asuvat Jagnob-joen, sen sivujoen Kulin sekä Varzob-joen varsilla. Monet ovat muuttaneet tasangon uudisviljelmille. Elinkeinoja ovat maanviljelys ja karjanhoito. Perinteinen uskonto on sunnilainen islam. Luokka:Iranilaiset kansat Luokka:Tadžikistanin etniset ryhmät
Jazva

Jazva () on joki Permin aluepiirissä Venäjällä. Sen kaksi ylähaaraa saavat alkunsa Kvarkuš-harjanteelta. Joki virtaa soisen alangon läpi ja laskee Krasnovišerskin kaupungin luona Kaman vesistöön kuuluvaan Višeraan. Joen pituus on 162 kilometriä ja sadealue 5 900 neliökilometriä. Jazvan varrella asuu jazvan komia puhuva pieni komiryhmä. ==Lähteet== Luokka:Permin aluepiirin joet Luokka:Volgan vesistö